**Uzziņa par projektu Vadības komitejas sēdei**

*(13.12.2021.)*

|  |  |  |
| --- | --- | --- |
| № | Sniedzamā informācija | Informācija par projektu |
|  | **Likumprojekts “Grozījumi Publisko iepirkumu likumā”****Likumprojekts “Grozījumi Sabiedrisko pakalpojumu sniedzēju iepirkumu likumā”**(turpmāk abi kopā arī – likumprojekti) |
|  | **Projekta izstrādes nepieciešamības pamatojums** *Norāda atsauci uz:** *konkrētu tiesību aktu (tā pieņemšanas datums, pants, daļa, punkts),*
* *Ministru prezidenta rezolūciju (datums, numurs),*
* *Valsts sekretāru sanāksmes, Ministru kabineta komitejas sēdes vai Ministru kabineta sēdes protokollēmumu (protokola datums, numurs, paragrāfs),*
* *ministrijas darba plāna uzdevumu (numurs, izpildes termiņš),*
* *ES tiesību aktu (direktīvas, regulas pieņemšanas datums, pants, daļa, punkts),*

*no kurienes izriet uzdevums izstrādāt projektu.* | Likumprojektus nepieciešams izstrādāt, lai nacionālajos tiesību aktos transponētu Eiropas Parlamenta un Padomes 2019.gada 17.aprīļa direktīvas (ES) 2019/882 *par produktu un pakalpojumu piekļūstamības prasībām* (turpmāk – Piekļūstamības direktīva) 24.panta 1.punkta prasības. |
|  | **Projekta īss saturs***Norāda īsu izstrādājamā projekta saturu.* | Piekļūstamības direktīvas prasības kopumā nacionālajos tiesību aktos plānots transponēt ar Preču un pakalpojumu piekļūstamības likumu, kuru šobrīd izstrādā Labklājības ministrija.Tomēr vienlaikus Piekļūstamības direktīvas 24.panta 1.punkts nosaka, ka *attiecībā uz šīs direktīvas 2.pantā minētajiem produktiem un pakalpojumiem I pielikumā izklāstītās piekļūstamības prasības ir obligātas pieejamības prasības Direktīvas 2014/24/ES[[1]](#footnote-1) 42. panta 1.punkta un Direktīvas 2014/25/ES[[2]](#footnote-2) 60.panta 1.punkta nozīmē*. Savukārt Direktīvas 2014/24/ES 42. panta 1.punkts un Direktīvas 2014/25/ES 60.panta 1.punkts nosaka, ka, *ja ar Savienības tiesību aktu pieņem obligātas piekļuves prasības, (publiskā iepirkuma) tehniskajās specifikācijās ietver atsauci uz šādiem standartiem, ciktāl ir runa par piekļuves kritērijiem personām ar invaliditāti vai projektēšanu visu lietotāju ērtībām*.Līdz ar to, ņemot vērā, ka minētais Direktīvas 2014/24/ES 42.panta 1.punkta un Direktīvas 2014/25/ES 60.panta 1.punkta regulējums nacionālajos tiesību aktos pārņemts attiecīgi ar Publisko iepirkumu likuma (turpmāk – PIL) 20.panta devīto daļu un Sabiedrisko pakalpojumu sniedzēju iepirkumu likuma (turpmāk – SPSIL) 23.panta devīto daļu, Piekļūstamības direktīvas 24.panta 1.punkta prasības ir transponējamas minētajās PIL un SPSIL normās.Ievērojot iepriekš minēto, ar likumprojektiem PIL un SPSIL plānots noteikt, ka attiecībā uz Preču un pakalpojumu piekļūstamības likumā minētajiem produktiem un pakalpojumiem šajā likumā noteiktās piekļūstamības prasības ir obligātas pieejamības prasības PIL 20.panta devītās daļas un SPSIL 23.panta devītās daļas izpratnē. Proti, publisko iepirkumu tehniskajās specifikācijās ir obligāti iekļaujama atsauce uz šīm Preču un pakalpojumu piekļūstamības likumā noteiktajām piekļūstamības prasībām. |
|  | **Prognozējamā projekta finansiālā ietekme uz valsts budžetu** *Norāda projekta finansiālo ietekmi uz valsts budžetu.* | Nav attiecināms |
|  | **Iespējamie risinājuma varianti** (ja nepieciešams)*Norāda iespējamos projekta izstrādes variantus.* | Nav attiecināms |
|  | **Par projektu nosakāmā atbildīgā amatpersona***Norāda par projektu izstrādi atbildīgās personas amatu, vārdu un uzvārdu.* | Juridiskā departamenta direktors Larijs Martinsons |
|  | **Nosakāmais projekta sagatavotājs** (ja nepieciešams).*Norāda projekta izstrādātāja amatu, vārdu un uzvārdu.* | Juridiskā departamenta Iepirkumu politikas un valsts nekustamo īpašumu pārvaldīšanas politikas nodaļas vecākā eksperte Iveta Cirse |
|  | **Darba grupas vadītājs un iespējamais sastāvs** (ja nepieciešams) *Norāda darba grupas vadītāja amatu, vārdu un uzvārdu un iespējamo darba grupas sastāvu.* | Nav attiecināms |
|  | **Ministrijas struktūrvienības, padotības iestādes, ar kurām projektu plānots saskaņot***Norāda tās ministrijas struktūrvienības, padotības iestādes, ar kurām projekts saskaņojams, jo skar to kompetenci.*  | Finanšu un darbības nodrošinājuma departaments, Iepirkumu uzraudzības birojs |
|  | **Iekšējās saskaņošanas termiņš***Norāda datumu, kad projekts tiks nosūtīts saskaņošanai ministrijas struktūrvienībām, padotības iestādēm TAP portālā uz 10 darbdienām.* *10 darbdienu termiņu atzinuma sniegšanai skaita no dienas, kad saņemts attiecīgs paziņojums TAP portālā.* | 10.01.2022. |
|  | **Tiesību akta ieviešanas kalendārais plāns**Izsludināts TAP portālā – Iesniegts Valsts kancelejā – *Norāda datumu formā dd.mm.gggg, kad projekts tiks izsludināts TAP portālā un datumu formā dd.mm.gggg, kad projekts tiks iesniegts Valsts kancelejā.* *Termiņi nosakāmi samērīgi, ieplānojot laiku projekta precizēšanai, saskaņošanai un ņemot vērā tā spēkā stāšanās laiku.* | Izsludināts TAP portālā – 31.01.2022.Iesniegts Valsts kancelejā – 29.03.2022. |
|  | **Projekta spēkā stāšanās laiks***Norāda projekta spēkā stāšanos (piemēram, vispārējā kārtībā, konkrēts termiņš).* | Likumprojekti stājas spēkā vispārējā kārtībā.Saskaņā ar Direktīvas 31.panta 1. un 2.punktu nacionālie normatīvie akti Direktīvas prasību transponēšanai pieņemami un publicējami līdz 2022.gada 28.jūnijam, bet piemērojami no 2025.gada 28.jūnija.Līdz ar to paredzams pārejas periods likumprojektos ietvertā regulējuma piemērošanai no 2025.gada 28.jūnija. |
|  | **Politikas joma***Norāda politikas jomu, uz kuru attiecas izstrādājamais projekts*. | Publisko iepirkumu politika. Publiskās pārvaldes politika. Budžeta un finanšu politika. |
|  | **Uzziņas sagatavotājs***Norāda uzziņas sagatavotāja amatu, vārdu, uzvārdu, telefona numuru un e-pasta adresi.* | Juridiskā departamenta Iepirkumu politikas un valsts nekustamo īpašumu pārvaldīšanas politikas nodaļas vecākā eksperte Iveta Cirse (tālr. 25749364; e-pasts iveta.cirse@fm.gov.lv ). |

1. Eiropas Parlamenta un Padomes 2014. gada 26. februāra direktīva [2014/24/ES](http://eur-lex.europa.eu/eli/dir/2014/24/oj/?locale=LV) par publisko iepirkumu un ar ko atceļ direktīvu [2004/18/EK](http://eur-lex.europa.eu/eli/dir/2004/18/oj/?locale=LV) [↑](#footnote-ref-1)
2. Eiropas Parlamenta un Padomes 2014. gada 26. februāra direktīva 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ direktīvu 2004/17/EK [↑](#footnote-ref-2)